АҞӘА, жьҭаара 4 — Sputnik. Урыстәыла, Шьамтәыла жәларбжьаратәи акоалициа алшарақәа ахахьы иагеит, ҳәа агәаанагара рымоуп Вашингтон. ООН иҟоу Урыстәыла Ахаҭарнак ҷыда Витали Чуркин ЕАШ (США) апозициа ҳаҭырдароуп ҳәа ахиҳәааит Москва авба азҭаз Аҩны шкәакәа апресс-маӡаныҟәгаҩ Джош Ернест иқәгылара дахцәажәо.
Ари аҳәамҭа ҟаҵан ЕАШ (США) Урыстәыла аус ацура ҳаҟәыҵуеит ҳәа аназгәарҭа ашьҭахь. Джош Ернест иажәақәа рыла аҵыхәтәантәи аамҭазы Урыстәыла иҵоуроу операциак азымҩаԥымгеит атеррористцәа рҿагыларазы. "Убри азы ЕАШ (США) иара убасгьы егьырҭ акоалициа алахәылацәа имҩаԥыргаз ахахьы иагоит", — иҳәоит иара.
Убри аамҭазы иарбанызаалак ҿырԥшык аагамызт уи шьақәзырӷәӷәоз.
Ернест иажәақәа рыла Башар Асад ирежим иахьазы иадгыло Ирани Урыстәылеи заҵәык роуп, егьырҭ атәылақәа Америка иақәшаҳаҭуп.
Шьамтәылатәи аоперациа хацыркын цәыббра 30, 2015 шықәса рзы. Абри аамҭа иалагӡаны урыстәылатәи аруаа зықьҩыла атеррорист мчқәа дырхәашеит.